Diari Oficial de la Generalitat Valenciana


Sumari del DOGV 7104, del 05-09-2013 (2013/8654)

RESOLUCIÓ de 6 de juny de 2013, de la Direcció General d'Energia, per la qual s'atorga a Enemir Solar, SLU, autorització administrativa per a la construcció d'una instal·lació de producció d'energia elèctrica de tecnologia fotovoltaica, de 9.300 kW de potència nominal, al terme municipal de Banyeres de Mariola, i s'aprova el seu projecte d'execució. Expedient número ATREGI/2007/425/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7104

Data del DOGV
:   05-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/8654


Data del document
:   06-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 6 de juny de 2013, de la Direcció General d'Energia, per la qual s'atorga a Enemir Solar, SLU, autorització administrativa per a la construcció d'una instal·lació de producció d'energia elèctrica de tecnologia fotovoltaica, de 9.300 kW de potència nominal, al terme municipal de Banyeres de Mariola, i s'aprova el seu projecte d'execució. Expedient número ATREGI/2007/425/03. [2013/8654]  
Antecedents de fet  
Amb data 25 de maig de 2012, Baywa, RE España, SLU, com a propietària d'Enemir Solar, SLU, a través d'un representant degudament acreditat, va presentar davant del Servici Territorial d'Energia d'Alacant un escrit dirigit a la Direcció General d'Energia on s'exposava que:  
- Per la Resolució de 3 de febrer de 2010 de l'esmentat òrgan provincial, Enemir Solar, SLU, és titular d'una autorització administrativa i aprovació d'un projecte d'execució per a la construcció d'una planta solar fotovoltaica de connexió a xarxa de 9.300 kWn, al terme municipal de Banyeres de Mariola (Alacant), que s'integra en un parc solar de 65,1 MWn en total, que també inclou el municipi de Biar (Alacant).  
  
- Per la Resolució de 29 de desembre de 2011, del mateix òrgan, es va concedir a Enemir Solar, SLU, una ampliació de termini de sis mesos en l'esmentada aprovació del projecte d'execució per a l'acabament de les instal·lacions elèctriques incloses en la Resolució de 3 de febrer de 2010, ja esmentada.  
- Per l'envergadura del projecte, els actes administratius esmentats corresponen al centre directiu competent en matèria d'energia.  
  
I se sol·licitava que:  
- Es concedisca una nova pròrroga per a l'execució del projecte d'execució aprovat i, per tant, es validen els actes administratius esmentats.  
Juntament amb l'escrit esmentat, s'adjuntava la documentació següent:  
- Acreditació de la capacitat tècnica i de la solvència econòmica suficient de Baywa RE España, SLU, per a dur a terme la construcció de la instal·lació fotovoltaica esmentada.  
- Separates al projecte inicial d'afecció de la instal·lació interessada a les línies aèries de 220 i 400 kV de titularitat de Red Eléctrica de España, SAU, presentades el 18 d'abril de 2012.  
Amb data 28 de maig de 2012, el Servici Territorial d'Energia d'Alacant, va traslladar un escrit a este òrgan directiu en el qual es proposava la convalidació de les resolucions esmentades i traslladava un informe, de 23 de maig de 2012, de Red Eléctrica de España, SAU, en el qual s'indica que d'acord amb les separates al projecte del parc solar de 65,1 MW (7 plantes de 9,3 MW), que s'ha d'ubicar als termes municipals de Biar i Banyeres de Mariola, a la província d'Alacant, que li han sigut remeses, es complixen les distàncies de seguretat exigides per la reglamentació vigent a les línies elèctriques de la seua titularitat.  
Posteriorment, amb data 30 de novembre de 2012, Enemir Solar, SLU, a través d'un representant degudament acreditat, va presentar davant del Servici Territorial d'Energia d'Alacant un escrit on s'exposava que:  
- En el mes de desembre de 2009 va sol·licitar davant de l'òrgan provincial esmentat una sol·licitud d'autorització administrativa i aprovació de projecte per a la construcció d'una planta solar fotovoltaica de connexió a xarxa de 9.300 kWn, al terme municipal de Banyeres de Mariola (Alacant). Esta petició la va resoldre l'òrgan esmentat el 3 de febrer de 2010.  
- S'ha modificat parcialment l'emplaçament de la instal·lació davant de la impossibilitat d'ubicar-la en determinades parcel·les previstes en el projecte aprovat.  
- En el projecte modificat, que s'adjunta a la sol·licitud esmentada, es preveuen les distàncies de seguretat que s'han de mantindre respecte a línies d'alta tensió, titularitat de Red Eléctrica de España, SAU, que sobrevolen algunes de les parcel·les on s'ha d'emplaçar la instal·lació fotovoltaica interessada.  
Juntament amb l'escrit de presentació d'estes peticions s'adjunta la documentació següent:  
- Projecte tècnic de modificació de l'esmentada instal·lació solar fotovoltaica, firmat per un tècnic competent, acompanyat de la declaració responsable d'este, de data 15 de novembre de 2012.  
- Separates per a l'obtenció de condicionat tècnic per a:  
a) Ajuntament de Banyeres de Mariola (Alacant).  
b) Red Eléctrica de España, SAU.  
c) Iberdrola Distribución Eléctrica, SAU.  
L'interessat va complementar el projecte tècnic esmentat, a instàncies de l'òrgan instructor, en data 21 de març de 2013.  
El procediment administratiu corresponent a esta sol·licitud ha sigut tramitat amb l'expedient de referència ATREGI/2007/425/03, incoat pel Servici Territorial d'Energia d'Alacant.  
Per la Resolució de 2 de febrer de 2010, de la Direcció General d'Energia, de la Conselleria d'Infraestructures i Transport, es va atorgar, a favor d'Enemir Solar, SL, la condició d'instal·lació de producció acollida al règim especial, a una instal·lació fotovoltaica de la mateixa potència total (9,3 MW) i amb emplaçament en els mateixos polígons de Banyeres de Mariola que la instal·lació objecte d'esta resolució.   
  
La instal·lació elèctrica de producció la modificació de la qual se sol·licita, disposa d'autorització administrativa de construcció i d'aprovació de projecte d'execució, atorgades ambdós per la Resolució de 3 de febrer de 2010, del Servici Territorial d'Energia d'Alacant, amb les següents característiques:  
- Emplaçament de la instal·lació: zona G, polígon 1, parcel·les 58 i 71, i polígon 3, parcel·les 71, 72, 75, 76, 79 i 80 (paratge la Rambla), terme municipal de Banyeres de Mariola (Alacant).  
- Característiques tècniques: instal·lació solar fotovoltaica composta per 52.080 mòduls fotovoltaics i 1.860 inversors de 5 kW cadascun, amb una potència total de 9.300 kW. 10 centres de transformació tipus prefabricat de 1.000 kVA cadascun.  
Amb data 29 de desembre de 2011, l'òrgan provincial esmentat va concedir una ampliació de termini de sis mesos més per a l'execució i acabament de la instal·lació solar fotovoltaica i els centres de transformació abans indicats. Anteriorment, per sengles resolucions de òrgan territorial esmentat, de 4 d'octubre de 2010 i d'11 de maig de 2011, el període d'execució inicial previst en l'aprovació del projecte efectuat per la Resolució de 3 de febrer de 2010 va ser ampliat en el mateix termini.  
La sol·licitud de modificació ha sigut objecte d'informació pública als efectes previstos en l'article 9 de l'indicat Decret 88/2005, de 29 d'abril, durant el termini de 20 dies, en el Diari Oficial de la Comunitat Valenciana de 10 de gener de 2013 (DOCV 6940).  
D'acord amb la documentació que consta en l'expedient, no han sigut presentades al·legacions.  
De conformitat amb el procediment reglamentàriament establit, per tal que en el termini de vint 20 presentaren la seua conformitat o l'oposició a l'autorització sol·licitada i emeteren, si calia, els condicionats tècnics oportuns al projecte tècnic de la instal·lació, es va remetre una separata d'este, referida a la part corresponent de la instal·lació, a les administracions, els organismes i les empreses de servici públic o d'interés general següents, els béns o els drets a càrrec seu dels quals en puguen ser afectats, amb el resultat que, en síntesi, s'indica:  
- Ajuntament de Banyeres de Mariola. No figura cap resposta en l'expedient.  
- Red Eléctrica de España, SAU (també REE). En qualitat de transportista, per mitjà d'un escrit de data 15 de març de 2013 informa que la instal·lació projectada en la modificació complix les distàncies de seguretat exigides per la normativa vigent a la línia de la seua propietat de 400 kV entre les subestacions ST Beneixama i ST Rocamora. En este informe, REE establix les consideracions i les condicions a les quals haurà de subjectar-se la instal·lació, i indica que este és independent de l'informe d'accés i connexió a les xarxes de distribució o transport, en particular, del que ha d'emetre REE en qualitat d'operador del sistema. Per mitjà d'un escrit de 5 d'abril de 2013, Enemir Solar, SLU, va manifestar la seua conformitat amb les condicions de REE.  
- Iberdrola Distribución Eléctrica, SAU. Per mitjà d'un escrit de data 16 de gener de 2013 informa que algunes de les parcel·les en què s'ubica el projecte en qüestió podrien estar afectades per l'existència de les línies de 20 i 66 kV, en concret les línies denominades LMT 20 kV Banyeres de Mariola i LAT 66 kV Villena-Banyeres de Mariola, i pel doble circuit de les línies denominades LMT 20 kV Venta i LMT 20 kV Roch, i sol·licita que el promotor reflectisca la posició relativa de les línies sobre els terrenys on s'ubica el projecte, i condiciona la seua conformitat a les solucions que aporte el promotor per a minimitzar estes afeccions, de conformitat amb la normativa vigent. Per mitjà d'un escrit amb data d'entrada 25 de gener de 2013, Enemir Solar, SLU, va remetre la contestació a l'anterior, la qual es traslladà a Iberdrola Distribución Eléctrica, SAU.  
Consta en l'expedient una còpia de la declaració d'impacte ambiental (DIA) formulada amb data del 5 d'abril de 2011, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, per la qual s'estima acceptable, només als efectes ambientals, i sense perjuí de l'obtenció prèvia de les autoritzacions sectorials que li siguen d'aplicació, la construcció d'un parc solar compost per set plantes solars fotovoltaiques, una d'estes promoguda per Enemir Solar, SL, als termes municipals de Biar i Banyeres de Mariola (Alacant), entre les quals es troba la interessada en esta resolució, sempre que el projecte es realitze amb les previsions de l'estudi d'impacte ambiental, la documentació presentada que va servir de base per a la formulació de la declaració d'impacte ambiental i d'acord amb els condicionants i les modificacions establits. L'esmentada DIA agrupa set projectes d'altres tants titulars perquè la infraestructura elèctrica de l'evacuació de l'energia produïda per cada una d'estes és parcialment comuna, atés que s'ha establit un únic punt de connexió amb la xarxa de distribució de la zona.  
  
Consta en l'expedient una còpia dels següents actes administratius de la titular de la Conselleria d'Infraestructures, Territori i Medi Ambient:  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Banyeres de Mariola (Alacant), polígon 3, parcel·les 71 i 72.  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Banyeres de Mariola (Alacant), polígon 1, parcel·la 71.  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Banyeres de Mariola (Alacant), polígon 1, parcel·la 58.  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Banyeres de Mariola (Alacant), polígon 3, parcel·les 79 i 80.  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Banyeres de Mariola (Alacant), polígon 3, parcel·les 75 i 76.  
- Resolució de 27 de desembre de 2011, per la qual es declara d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Banyeres de Mariola (Alacant), polígon 1, parcel·la 79.  
Totes estes a favor d'Enemir Solar, SL.  
  
En la documentació presentada consta l'acreditació que Baywa, RE España, SLU, soci únic d'Enemir Solar, SLU, exercix l'activitat de producció d'energia elèctrica perquè és titular de diverses instal·lacions de la mateixa tipologia que les interessades en este procediment.  
Amb data 5 de febrer de 2013, Iberdrola Distribución Eléctrica, SAU, propietari del punt de connexió de la xarxa de distribució on la planta fotovoltaica evacuarà l'energia generada, va emetre una proposta tecnicoeconòmica en la qual es fixen les condicions de connexió, junt amb les especificacions tècniques per a l'execució del projecte d'instal·lació fotovoltaica i de la infraestructura elèctrica de la xarxa d'extensió. Este informe va ser complementat per un altre de data 17 d'abril de 2013, i consta igualment en l'expedient l'acceptació d'esta proposta per part del sol·licitant amb data 22 d'abril de 2013.   
Consta en l'expedient la comunicació de l'operador del sistema (OS), de 13 de març de 2013, d'acceptabilitat des de la perspectiva de la xarxa de transport per a l'accés a les xarxes de distribució de diverses plantes fotovoltaiques, entre les quals es troba la referent a esta resolució, a connectar en el nuc de distribució de Beneixama en 132 kV, subjacent o amb influència en el nuc de 400 kV de Beneixama. En esta comunicació, l'operador del sistema informa que, en l'àmbit nodal de Beneixama, la planta de 9,3 MW promoguda a Banyeres de Mariola (Alacant) per Enemir Solar, SLU, és viable, conforme a l'escenari i les condicionants reflectits en esta comunicació.  
A la vista del contingut i els pronunciaments d'ambdós informes, ha de considerar-se que la instal·lació no generarà incidències negatives en el sistema.  
Pel fet de tractar-se d'una instal·lació de generació d'energia elèctrica en règim especial, amb la construcció i posada en marxa es contribuirà al compliment dels objectius energètics i mediambientals, regionals i nacionals relatius al major aprofitament dels recursos energètics locals, a l'augment del nivell d'autoabastiment i a l'eliminació de les emissions atmosfèriques procedents de centrals de generació elèctrica convencional equivalents a la interessada en este procediment.  
  
Consta en l'expedient l'informe favorable, de data 2 de maig de 2013, del Servici Territorial d'Energia d'Alacant, òrgan encarregat de la instrucció de l'expedient.  
  
Fonaments de dret  
La instrucció i la resolució d'este procediment administratiu corresponen a la Generalitat, ja que la instal·lació elèctrica objecte d'este procediment està radicada íntegrament al territori de la Comunitat Valenciana, i per tractar-se d'una sol·licitud de construcció d'una instal·lació de producció d'energia elèctrica en règim especial, de conformitat amb el que establix l'article 28.3 de la Llei 54/1997, de 27 de novembre, del Sector Elèctric.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, en concordança amb l'article 18 del Decret 188/2012, de 21 de desembre, pel qual aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució d'este procediment.  
Atés el que disposa l'article 67 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la convalidació d'actes administratius.  
D'acord amb els apartats 3 i 4 de l'article 28 i l'article 34 del Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, este centre directiu és l'òrgan superior jeràrquic del Servici Territorial d'Energia d'Alacant als efectes de l'apartat 3 de l'article 67 esmentat de la Llei 30/1992, de 26 de novembre.  
  
D'acord amb l'article 27.1.b de la Llei 54/1997, de 27 de novembre, del Sector Elèctric, la instal·lació objecte d'este procediment té la consideració de producció d'energia elèctrica en règim especial, ja que esta té una potència instal·lada que no supera els 50 MW, utilitza com a energia primària una energia renovable no consumible (la radiació solar) i el titular no realitza activitats d'energia elèctrica en règim ordinari.  
  
D'acord amb l'article 28.1 de la Llei 54/1997, de 27 de novembre, la construcció i la modificació d'instal·lacions de producció d'energia elèctrica en règim especial estaran sotmeses al règim d'autorització administrativa prèvia que tindrà caràcter reglat. Així mateix, l'article 7.1.a del Decret 88/2005, de 29 d'abril, establix la necessitat d'autorització administrativa per a la construcció de les instal·lacions de producció d'energia elèctrica.  
D'acord amb el que disposen l'article 28.2 de la Llei 54/1997; l'article 121 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions de construcció i modificació d'este tipus d'instal·lacions hauran d'acreditar la capacitat legal, tècnica i economicofinancera adequada al tipus de producció que desenrotllaran.  
De conformitat amb l'article 121.3, incís a, del Reial Decret 1955/2000, d'1 de desembre, per a acreditar la capacitat legal, els sol·licitants d'autoritzacions d'instal·lacions de producció hauran de tindre personalitat física o jurídica pròpia.  
De conformitat amb l'esmentat article 121.3, incís b, del Reial Decret 1955/2000, d'1 de desembre, és suficient per a acreditar la capacitat tècnica que els sol·licitants d'autoritzacions d'instal·lacions de producció tinguen entre els seus accionistes, almenys, un soci que participe en el capital social amb un percentatge igual o superior al 25 per 100 i que puga acreditar la seua experiència durant els últims tres anys en l'activitat de producció.  
De conformitat amb l'esmentat article 121.3, incís c, del Reial Decret 1955/2000, d'1 de desembre, s'entén complida la capacitat econòmica de la societat del sol·licitant d'autoritzacions d'instal·lacions de producció quan aporte una acreditació que garantisca la viabilitat economicofinancera del projecte. L'Administració competent podrà eximir d'esta acreditació aquelles que estiguen exercint esta activitat amb anterioritat.  
D'acord amb el que disposa l'article 28.2 de la Llei 54/1997, els sol·licitants d'estes autoritzacions hauran d'acreditar el compliment adequat de les condicions de protecció del medi ambient.  
D'acord amb l'article 24 de la Llei 10/2004, de 9 de desembre, de la Generalitat, del Sòl no Urbanitzable, amb concordança amb l'article 5 de la Llei 2/1989, de 3 de març, de la Generalitat Valenciana, d'Impacte Ambiental, i el seu desplegament reglamentari, el projecte ací interessat constituïx un dels casos fàctics en què és preceptiva la formulació d'una declaració d'impacte ambiental, abans de la resolució administrativa que s'adopte per a l'aprovació definitiva d'aquell.  
  
D'acord amb l'article 7.1.b del Decret 88/2005, de 29 d'abril, el projecte d'execució d'instal·lacions necessita l'aprovació, ja que la modificació sol·licitada no està en els casos previstos de modificacions «no importants» de l'article 13 del reglament esmentat.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte d'este procediment dins del grup primer.  
D'acord amb el que disposen l'article 28.3 de la Llei 54/1997 i l'article 5 del Reial Decret 661/2007, de 25 de maig, pels quals es regula l'activitat de producció d'energia elèctrica en règim especial, l'autorització de construcció i modificació d'instal·lacions de producció d'energia elèctrica en règim especial no podrà ser atorgada si el seu titular no ha obtingut prèviament el dret d'accés i l'autorització del punt de connexió a la xarxa de distribució corresponent.   
  
D'acord amb el que preveu apartat 6 de l'annex XI, «Accés i connexió a la xarxa», per a instal·lacions o agregacions d'estes, de més de 10 MW, amb connexió existent i prevista a la xarxa de distribució, i després que el gestor de distribució concloga sobre la seua acceptabilitat, este sol·licitarà a l'operador del sistema la seua acceptabilitat des de la perspectiva de la xarxa de transport en els procediments d'accés i connexió. Es considera agregació el conjunt de generadors existents o previstos amb potència instal·lada major d'1 MW i amb afecció majoritària sobre un mateix nuc de la xarxa de transport.  
D'acord amb l'article 0.0.U.9 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que esta no genera incidències negatives en el sistema.   
D'acord amb el que disposa l'article 28.2 de la Llei 54/1997, els sol·licitants d'autoritzacions de construcció i modificació d'este tipus d'instal·lacions hauran d'acreditar les condicions tècniques i de seguretat de les instal·lacions proposades.  
D'acord amb el que establix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries i el Reial Decret 842/2002, de 2 d'agost, pel qual s'aprova el Reglament Electrotècnic per a Baixa Tensió i les seues instruccions tècniques complementàries.  
  
En consideració del que s'ha expressat anteriorment, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Convalidar la Resolució de 3 de febrer de 2010, del Servici Territorial d'Energia d'Alacant, d'autorització administrativa de construcció i aprovació de projecte d'execució, atorgada a Enemir Solar, SL, en allò que fa referència a les instal·lacions elèctriques identificades en esta resolució com a zona G, i les pròrrogues atorgades per este òrgan per a l'execució i acabament del projecte d'execució aprovat.  
  
  
Segon  
Atorgar a Enemir Solar, SLU, l'autorització administrativa per a la modificació de les instal·lacions elèctriques incloses en el punt primer d'esta resolució. Les instal·lacions queden amb les característiques següents:  
- Emplaçament de la instal·lació: polígon 1, parcel·les 58 i 71, i polígon 3, parcel·les 71, 72, 75, 76, 79 i 80 (paratge la Rambla), terme municipal de Banyeres de Mariola (Alacant).  
- Planta solar fotovoltaica:  
a) Nombre de mòduls fotovoltaics: 52.080 mòduls.  
b) Potència unitària mòdul: 190 W (silici amorf).  
c) Nombre d'inversors: 1.860.  
d) Potència unitària inversor: 5 kW (monofàsic).  
e) Potència nominal planta: 9.300 kW.  
f) Potència màxima planta: 9.895,2 kW.  
- Centres de transformació interiors de la planta solar:  
a) Nombre de centres de transformació: 10.  
b) Potència unitària: 1.000 kVA.  
c) Tensions nominals: 0,4/20 kV.  
El pressupost total de les instal·lacions relatives a les instal·lacions objecte d'esta autorització és de quinze milions quatre-cents huit mil nou-cents seixanta-quatre euros amb trenta cèntims (35.358.102,30 €).  
  
De conformitat amb el paràgraf primer de l'article 28.3 de la Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga sense perjuí de les concessions, autoritzacions, llicències i permisos, tant públics com privats, que haja d'obtindre Enemir Solar, SLU, d'acord amb altres disposicions que siguen aplicables, i en especial les relatives a l'ordenació del territori i al medi ambient.  
D'acord amb el que disposa el punt primer de la declaració d'impacte ambiental formulada amb data 5 d'abril de 2011 per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, esta autorització, juntament amb la modificació, s'atorga sempre que el projecte es realitze amb les previsions de l'estudi d'impacte ambiental, la documentació presentada que va servir de base per a la formulació de la declaració d'impacte ambiental i d'acord amb els condicionants i les modificacions establits per al parc fotovoltaic de 65,1 MW del qual forma part esta planta, i, en particular per a esta, les següents:  
  
- Haurà d'obtindre autorització per a l'ocupació del sòl forestal, així com dels camins ramaders afectats pel traçat de les línies elèctriques d'evacuació.  
- Les infraestructures elèctriques associades (subestació elèctrica, línia d'evacuació, etc.) que es troben sotmeses a avaluació d'impacte ambiental per la legislació sectorial, hauran de sotmetre's al procediment corresponent a través de l'òrgan substantiu.  
Esta autorització de construcció i modificació s'atorga condicionada al compliment de les determinacions reflectides en les resolucions de 27 de desembre de 2011, relacionades en la part expositiva, per les quals la Conselleria d'Infraestructures, Territori i Medi Ambient va declarar d'interés comunitari (DIC) la instal·lació d'una planta solar fotovoltaica en sòl no urbanitzable del terme municipal de Banyeres de Mariola (Alacant), polígon 1, parcel·les 58, 71 i 79, i polígon 3, parcel·les 71, 72, 75, 76, 79 i 80, en particular les recollides en el punt primer d'estes referents a l'ús, l'aprofitament urbanístic (superfície de parcel·les afectades per l'actuació, superfície del perímetre envolupant de les plaques fotovoltaiques, superfície ocupada per les plaques solars, superfície ocupada per construccions, superfície de vials interiors, superfície total ocupada per les instal·lacions, percentatge d'ocupació; coeficient d'edificabilitat, alçària màxima en edificacions i en plaques i nombre de plantes, separació mínima als límits, separació mínima a camins públics), el termini de vigència i el compliment de totes i cada una de les condicions dels informes que hi figuren i que les van motivar.  
  
El titular d'esta autorització tindrà els drets, els deures i les obligacions recollits en el capítol II, del títol IV, de la Llei 54/1997, de 27 de novembre, del Sector Elèctric, i el seu desplegament reglamentari. En tot cas, Enemir Solar, SLU, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica en règim especial.  
  
L'incompliment de les condicions i els requisits establits en esta autorització o la variació substancial dels pressupostos que n'han determinat l'atorgament podran donar lloc a la seua revocació.  
La instal·lació d'energia elèctrica en règim especial autoritzada s'haurà d'inscriure en el Registre Administratiu d'Instal·lacions de Producció d'Energia Elèctrica, amb acreditació prèvia del compliment dels requisits i d'acord amb el procediment establit reglamentàriament.  
  
  
Tercer  
Aprovar el projecte d'execució de la modificació presentat, juntament amb el seu annex, i habilitar Enemir Solar, SLU per a la construcció de les instal·lacions interessades, d'acord amb les condicions següents:  
1. Sense perjuí del que disposa el punt segon d'esta resolució en relació amb les determinacions de la declaració d'impacte ambiental i d'interés comunitari esmentades, les instal·lacions hauran d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per esta instal·lació i que han sigut acceptats pel titular d'esta. En particular, esta aprovació es condiciona al compliment de les distàncies de seguretat reglamentàries establides en la regulació de seguretat industrial de la instal·lació a la línia aèria de 20 kV, doble circuit (Venta i Roch), a la LMT 20 kV Banyeres de Mariola i a la LAT 66 kV Villena-Banyeres de Mariola. En el cas que per a això calga introduir modificacions respecte de la documentació presentada i aprovada, el titular d'esta resolució haurà de sol·licitar prèviament a esta Direcció General la corresponent aprovació.  
  
2. La instal·lació que s'ha d'executar, ha de complir, en tot cas, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, i les seues instruccions tècniques complementàries, i el Reial Decret 842/2002, de 2 d'agost, pel qual s'aprova el Reglament Electrotècnic per a Baixa Tensió i les seues instruccions tècniques complementàries.  
3. El període d'execució de la instal·lació serà de nou mesos, termini que constituïx la pròrroga sol·licitada per mitjà de l'escrit de 25 de maig de 2012, el qual serà comptador des de l'endemà de la notificació d'esta resolució. No obstant això, amb anterioritat a l'acabament d'este, podrà sol·licitar-se'n una ampliació concreta per mitjà d'una sol·licitud motivada davant d'este òrgan directiu, i a este efecte s'haurà d'adjuntar la documentació justificativa de la demora i del cronograma de treballs previstos per al nou termini sol·licitat.   
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de Projectes, Enemir Solar, SLU, ha de comunicar al Servici Territorial d'Energia d'Alacant el començament de les obres, el qual, al seu torn, ho comunicarà a l'òrgan ambiental en nom d'esta Direcció General com a òrgan substantiu.  
5. Així mateix, el titular d'esta resolució estarà obligat a comunicar per escrit, amb la diligència adequada, les incidències dignes de menció que es produïsquen durant l'execució, tant a esta Direcció General com al Servici Territorial d'Energia d'Alacant.  
6. El titular d'esta resolució està obligat a complir els deures i les obligacions derivats de la legislació de prevenció de riscos laborals vigent durant la construcció.  
7. Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a esta Direcció General o del Servici Territorial d'Energia podran realitzar les comprovacions i les proves que consideren necessàries durant les obres i quan acaben estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
8. Acabades les obres de construcció de la instal·lació, Enemir Solar, SLU, en el termini màxim de 10 dies hàbils, ho comunicarà al Servici Territorial d'Energia d'Alacant als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. A esta comunicació s'adjuntarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a esta autorització administrativa i aprovació de projecte d'execució. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable de conformitat amb el que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en este procediment, en el termini màxim de 10 dies, el Servici Territorial d'Energia d'Alacant ho comunicarà a esta Direcció General, així com a l'òrgan ambiental, als efectes de l'article 18.2 del Reial Decret Legislatiu 1/2008, d'11 de gener, en nom d'esta Direcció General com a òrgan substantiu.  
10. Esta Direcció General, després del tràmit del procediment oportú, podrà deixar sense efecte esta aprovació en qualsevol moment en què observe l'incompliment o la inobservança de les condicions imposades.  
  
  
Quart  
Ordenar:  
- La publicació d'esta resolució en el Diari Oficial de la Comunitat Valenciana;  
- La notificació d'esta resolució a Enemir Solar, SLU, a totes les administracions o organismes públics i empreses de servicis públics o servicis d'interés general que han intervingut, o han pogut intervindre, en el procediment d'autorització, i a les que han emés, o han hagut d'emetre, un condicionat tècnic al projecte d'execució.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra esta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Indústria i Energia d'esta Conselleria, en el termini d'un mes comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 6 de juny de 2013.- El director general d'Energia: Antonio Cejalvo Lapeña.